13 Ēgerija

Ēgerija, arī 13 Ēgerija ir asteroīds ar diametru apmēram 208 km, atrodas asteroīdu joslā, pieder G tipa asteroīdu grupai.

Asteroīdu atklāja  itāļu astronoms Annibale de Gaspariss (Annibale de Gasparis) Kapodimontes observatorijā Neapolē. Gasparisam tas bija trešais atklātais asteroīds (kopā 9). Asteroīda vārdu ieteica franču matemātiķis Urbēns Leverjē (Urbain Le Verrier), nodēvējot to nimfas Ēgerijas vārdā. Lutz Schmadel, Dictionary of Minor Planet Names Ēgerija romiešu mitoloģijā ir avota nimfa, Numas Pompīlija sieva.Mitoloģijas vārdnīca, Avots, 2004,  Ēgerija ir pirmais asteroīds, kuram netika oficiāli apstiprināts simbols,Lutz D.Schmadel, Dictionary of Minor Planet Names, 1997, , p.21 neoficāli tika lietots simbols ar zvaigzni un vairogu.

Vairākkārt novērojot, kā Ēgerija aizklāj zvaigznes, astronomiem ir izdevies noteikt, ka asteroīdam ir diezgan apaļa forma. Spektra pētījumi rāda, ka uz asteroīda atrodas neparasti daudz ūdens, tas veido apmēram 10,5 — 11,5 % no asteroīda masas.CALCULATEDWATER CONCENTRATIONS ON C-CLASS ASTEROIDS

1985.-1987. gadā Maunakea observatorija, izmantojot 2,2 m teleskopu, pētīja apgabalu ap asteroīdu nolūkā atklāt kādu pavadoni vai putekļu gredzenu, taču nekas netika atrasts.A Search for Satellites and Dust Belts Around Asteroids: Negative Results

 Atsauces 

 Ārējās saites 
 Ēgerijas orbīta

Kategorija:Asteroīdu joslas objekti
Kategorija:G tipa asteroīdi